
KLAIPĖDOS R. DITUVOS ALEKSANDRO TEODORO KURŠAIČIO PAGRINDINĖS MOKYKLOS SPECIALIOJO PEDAGOGO PAREIGYBĖS APRAŠYMAS
I SKYRIUS
PAREIGYBĖ
1. Klaipėdos r. Dituvos Aleksandro Teodoro Kuršaičio pagrindinės mokyklos (toliau – Mokykla) specialiojo pedagogo pareigybė yra priskiriama specialistų grupei. 
2.  Pareigybės lygis – A2.
3. Pareigybės paskirtis – teikti specialiąją pedagoginę pagalbą priešmokyklinės, 1–10 klasių mokiniams, turintiems specialiųjų ugdymosi poreikių, ir užtikrinti, kad visi mokiniai, turintys specialiųjų ugdymosi poreikių, gautų kokybišką ir jų poreikius atitinkantį ugdymą.
4. Specialusis pedagogas pavaldus Mokyklos direktoriaus pavaduotojui ugdymui.
II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI
5. Darbuotojas, einantis šias pareigas, turi atitikti šiuos specialius reikalavimus:
              5.1. turi būti įgijęs aukštąjį išsilavinimą ir turėti specialiojo pedagogo kvalifikaciją (būti įgijus specialiosios pedagogikos kvalifikacinį laipsnį ir pedagogo ar specialaus pedagogo kvalifikaciją) arba siekiantis ją įgyti per dvejus metus nuo darbo mokytoju pradžios;
              5.2. gerai mokėti lietuvių kalbą, sklandžiai dėstyti mintis raštu ir žodžiu;
              5.3. gebėti naudotis informacinėmis technologijomis;
              5.4. gebėti valdyti, kaupti, sisteminti, apibendrinti informaciją;
              5.5. išmanyti specialiosios pedagoginės pagalbos teikimą;
              5.6. žinoti pedagogikos mokslų pagrindus, mokinių ugdymo metodikas;
              5.7. savarankiškai planuoti, organizuoti savo darbą;
              5.8. atitikti kitus reikalavimus, nustatytus Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl reikalavimų mokytojų kvalifikacijai aprašo patvirtinimo” ir Lietuvos Respublikos švietimo ir mokslo ministro 2008 m. lapkričio 24 d. įsakymu Nr. ISAK-3216 „Dėl mokytojų ir pagalbos mokiniui specialistų (išskyrus psichologus) atestacijos nuostatų patvirtinimo”.
6.Specialusis pedagogas privalo vadovautis:
6.1. Lietuvos Respublikos įstatymais, poįstatyminiais aktais, Vyriausybės nutarimais;
6.2. pedagogo etikos kodekso principais;
               6.3. Mokyklos nuostatais, darbo tvarkos taisyklėmis, specialiojo pedagogo pareigybės aprašu, kitais Mokyklos lokaliais dokumentais (įsakymais, potvarkiais, nurodymais, taisyklėmis, tvarkomis ir pan.).
III SKYRIUS
ŠIAS PAREIGAS EINANČIO DARBUOTOJO FUNKCIJOS
              7. Specialusis pedagogas, pagal Mokyklos direktoriaus patvirtintą darbo grafiką, dirba specialiojo ugdymo kabinete ar klasėje.
              8. Pagrindinė darbo forma yra pratybos: individualios (1 mokinys), pogrupinės (2–4 mokiniai), grupinės (5–10 mokinių).
              9. Specialiojo pedagogo pareigas einantis darbuotojas vykdo šias funkcijas:
              9.1. atlieka pedagoginį mokinių vertinimą, nustato mokinių žinių, įgūdžių, gebėjimų lygį ir jų atitikimą bendrosioms ugdymo programoms bei įvertina pažangą, nustato specialiojo pedagogo pagalbos mokiniui poreikius (kartu su kitais specialistais);
              9.2. bendradarbiaudamas su mokytojais, specialiųjų poreikių mokinių tėvais (globėjais, rūpintojais), tarnybos specialistais, numato ugdymo tikslus ir uždavinius bei jų pasiekimo būdus ir metodus, atitinkančius specialiųjų ugdymosi poreikių mokinių poreikius bei galimybes, ir juos taiko;
              9.3. padeda specialiųjų ugdymosi poreikių mokiniams įsisavinti ugdymo turinį ir lavina jų sutrikusias funkcijas, atsižvelgdamas į kiekvieno specialiųjų ugdymosi poreikių mokinio gebėjimus, ugdymosi galimybes, mokymosi ypatumus;
              9.4. naudoja ugdymo procese mokymo priemones atsižvelgdamas į specialiųjų ugdymosi poreikių mokinių amžių, specialiuosius ugdymosi poreikius, individualius gebėjimus ir ugdymo turinį;
              9.5. konsultuoja pedagogus, vaiko tėvus (globėjus, rūpintojus) vaikų, turinčių specialiųjų ugdymosi poreikių;
              9.6. renka ir kaupia duomenis apie mokymosi sunkumų turinčių mokinių akademinius pasiekimus, stebi jų individualią pažangą;
              9.7. vykdo kitus Mokyklos direktoriaus pavedimus, susijusius su specialiojo pedagogo pareigomis, ir atlieka kitus netiesioginius su mokiniais darbus.
              10. Specialusis pedagogas netiesioginio darbo metu:
              10.1. planuoja veiklą;
              10.2. ruošiasi specialiosioms pratyboms;
              10.3. konsultuoja mokytojus, kaip pritaikyti specialiųjų poreikių mokiniams mokomąją medžiagą ir mokymo priemones, parinkti tinkamus ugdymosi būdus ir metodus, pritaikyti ir/ar individualizuoti bendrąsias programas;
               10.4. konsultuoja mokinių tėvus (globėjus, rūpintojus), mokytojus, Mokyklos administraciją, Mokyklos bendruomenę specialiosios pedagoginės pagalbos teikimo klausimais;
               10.5. teikia metodinę pagalbą mokytojams, specialiųjų ugdymosi poreikių mokinių tėvams (globėjams, rūpintojams) ir kitiems asmenims, tiesiogiai dalyvaujantiems ugdymo procese;
               10.6. formuoja Mokyklos bendruomenės ir visuomenės teigiamą požiūrį į specialiųjų poreikių mokinius;
               10.7. rengia specialiąsias mokymo priemones;
               10.8. tvarko ir pildo savo darbo dokumentus;
               10.9. dalyvauja Mokyklos Vaiko gerovės komisijos veikloje;
               10.10. aktyviai dalyvauja Mokyklos savivaldos institucijų veikloje, metodinėje veikloje;
               10.11. konsultuojasi su PPT specialistais;
               10.12. dalyvauja kvalifikacijos kėlimo renginiuose;
               10.13. vykdo pedagoginės patirties sklaidą Mokykloje ir rajone;
               10.14. dalyvauja stebint ir vertinant kitų pedagogų veiklą;
10.15. diegia šiuolaikinės didaktikos principus, metodus, nuolat atnaujina savo žinias;
10.16.kuria ir puoselėja emociškai saugią, mokymuisi palankią socialinę emocinę 
aplinką, reaguoja į smurtą ir patyčias pagal Mokyklos nustatytą tvarką.
                 11. Darbuotojas už pareigybės aprašyme išvardintų pareigų netinkamą vykdymą ir pavestų užduočių neatlikimą laiku atsako Lietuvos Respublikos darbo kodekso nustatyta tvarka.
____________
SUSIPAŽINAU:
___________________________________
 (vardas, pavardė, parašas)
___________________
 (susipažinimo data)
